কিন্তু কোন দুর্নীতি নিয়ে সরব হয়েছেন ওই অধ্যাপক? বিশ্ববিদ্যালয়ের অধ্যাপক দেবাশিস বিশ্বাস জানিয়েছেন, “গত কয়েক বছর ধরে এই বিশ্ববিদ্যালয়ের বিভিন্নক্ষেত্রে চরম দুর্নীতি চলছে। বিশ্ববিদ্যালয়ের প্রতিটি ক্ষেত্রে আর্থিক দুর্নীতি চলছে। ইউজিসি-কে অন্ধকারে রেখে উপাচার্য বেআইনিভাবে বেশ কয়েকটি বিদেশি বিশ্ববিদ্যালয়ের সঙ্গে পিএইচডি-র বিষয়ে মৌ স্বাক্ষর করেছেন। এইসব বিষয়ে নিয়ে আমি শিক্ষামন্ত্রীর কাছে তথ্য-সহ লিখিত অভিযোগ জানিয়েছিলাম। বুধবার বিকেলে বিশ্ববিদ্যালয়ে আমার চেম্বারে একদল বহিরাগত যুবক ঢুকে এইসব অভিযোগ জানানোর জন্য আমাকে অকথ্য গালিগালাজ শুরু করে। আমার পকেট থেকে মোবাইল ফোন কেড়ে নেয় তারা। তারা আমাকে স্পষ্ট হুমকি দেয়, বিশ্ববিদ্যালয়ের দুর্নীতি নিয়ে আমি চুপ না করলে আমাকে ধর্ষক বানিয়ে চরম শাস্তি দেওয়া হবে। এ সবের পিছনে উপাচার্য ও বিশ্ববিদ্যালয় কতৃপক্ষের একাংশের প্রত্যক্ষ মদত রয়েছে।’’